system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Strada Lipscani.
assistant
Lipscani este o stradă situată în Municipiul București ce se desfășoară pe teritoriul administrativ al sectoarelor 3 și 5.

Descriere
Strada începe în dreptul străzii Anghel Saligny din sectorul 5 și se termină la Calea Moșilor în sectorul 3. O mare parte din stradă (de la Calea Victoriei până la Calea Moșilor) este cuprinsă în centrul istoric al Bucureștiului, Lipscani fiind o axă a acestuia.

Istoric
Denumirea străzii provine din cuvântul lipscan, negustor care vindea pe piețele românești mărfuri aduse de la Lipsca (Leipzig). Ulița Lipscanilor, chiar dacă nu sub această denumire, există de la începutul secolului al XVIII-lea. Inițial o stradă foarte îngustă care făcea legătura între centrul comercial al Bucureștiului și Podul Mogoșoaiei, Ulița Lipsacnilor va căpăta o importanță deosebită pe vremea lui Constantin Brâncoveanu.

Domnitorul Șerban Cantacuzino ridică pe partea dreaptă a străzii un han care îi va purta numele și care va rezista până în 1880 când va fi dărâmat pentru a se ridica  palatul Băncii Naționale. La începutul secolului al XIX-lea a fost construit Hanul cu Tei, existent și azi, și care are înscris deasupra intrării, dăltuit în piatră, 1833, anul construcției.

Clădirile (multe dintre ele ridicate în stilul eclectic (care combină elemente luate din renascentiste, baroce, rococo și neoclasice) la sfârșitul secolului al XIX-lea și începutul secolului XX) au fost naționalizate în 1948, iar în anii 1980, autoritățile comuniste au dat locuințele spre folosire țiganilor care le-au adus într-o stare avansată de degradare. Degradarea zonei a continuat și după 1990, iar atmosfera din trecut a dispărut astăzi aproape în totalitate. Cu ocazia lucrărilor de restaurare și refacere a zonei, desfășurate la începutul anilor 2010, sub pavajul străzii Lipscani au fost descoperite ruinele mai multor hanuri medievale. 

Străzi care poartă denumirea Lipscani există și în alte orașe din sudul României (Craiova, Ploiești, Slatina etc).

Monumente istorice și clădiri 
 Banca Berliner Gesellschaft (1910-1913)
 Pe strada Lipscani, la numărul 23, din Bucureștiul anului 1854, pe când se desfășura războiul Crimeii, un vechi librar, pe nume Iosif Romanov, în asociere cu Hristache Ioanin, institutor la Școala Oțetari, a înființat Librăria Școalelor Naționale având ca principal scop difuzarea cărților școlare în toate regiunile locuite de români.
 Hanul Gabroveni (1739), amplasat între străzile Gabroveni și Lipscani, care se afla într-o stare foarte avansată de degradare, a fost refăcut și redeschis.
 Hanul Greci, situat peste drum de Banca Națională
 Hanul Zlătari
 Hanul Filipescului
 Hanul cu Tei

Galerie de imagini

Note 

 Anuarul Arhivelor Municipiului Bucuresti, nr. 1 /1996

Lectură suplimentară
 ***Colectiv, București: Ghid , Editura Meridiane, București, 1962
 Victor Bilciurescu, București și bucureșteni de ieri și de azi , Editura Universul, București, 1945
 Constantin C. Giurescu, Istoria Bucureștilor - Din cele mai vechi timpuri pînă în zilele noastre , Editura pentru Literatură, București, 1966
 George Potra, Din Bucureștii de altădată , Editura Științifică și Enciclopedică, București, 1981
 George Potra, Istoricul hanurilor bucureștene , Editura Științifică și Enciclopedică, București, 1985
 Alexandru Ofrim, Străzi vechi din Bucureștiul de azi, Editura Humanitas, București, 2011, ISBN  978-973-50-2918-0

Legături externe 

 Strada Lipscani pe hartă, www.openstreetmap.org
 Strada Lipscani pe Flickr.com
 Intersecția străzii Lipscani cu strada Smârdan pe Google maps - street view
 Lipscani - centrul istoric al Capitalei, 10 mai 2006, Ziare.com
 Un colt din Lipscani, 6 iunie 2008, Emanuel Bădescu, Ziarul de Duminică
 Străzile Bucureștilor – mică istorie sentimentală în imagini (XIII). Lipscani, 23 martie 2012, Alexandru Popescu, Ziarul financiar
 Hanurile de pe Lipscani, unde istoria s-a împiedicat de hârtii, 27 mai 2009, Andreea Dogar, Evenimentul zilei
 Lipscanii renasc din gunoaie , 31 august 2009, România liberă
 Prinți și boschetari: două lumi se amestecă în Centrul Vechi al Capitalei, 5 noiembrie 2011, Ionuț Fantaziu, Evenimentul zilei
 Viața nevăzută a Centrului Vechi. Cine face legea în locul în care dintotdeauna a dictat doar banul, 11 mai 2012, Ionela Săvescu, Evenimentul zilei
 Călătorie în orașul vechi. Îmi vreau povestea înapoi!, 4 iulie 2011, Luminita Ciobanu, Jurnalul Național

 
Străzi din sectorul 3
Străzi din sectorul 5
Comerț cu amănuntul în București